《浪淘沙 其二 林见素赴云南宪副过镇远赠予临江仙浪淘沙二词依韵答之》
明代·周瑛

夜雨几番情。短梦长更。一壶春酒待君倾。白马不来花落尽，对景心惊。

记得旧时盟。鲈脍莼羹。欲摇晚辔听春莺。只恐东山归计早，有负苍生。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。